मीडिया जगत की हस्ती संतोष तिवारी नहीं रहे। अखबारी दुनिया के भीष्म पितामह संतोष भैया का रविवार को प्रयागराज में ह्रदय गति रुकने से निधन हो गया था।
मिलनसार तिवारी भैया ने लगभग आधी सदी के अपने कार्यकाल के दौरान लीडर, भारत, आज, नार्दन इण्डिया पत्रिका और अमृत प्रभात आदि जाने माने अखबारो का कुशलता के साथ प्रबंधन संभाला था।
सहारा मीडिया के संस्थापक सीईओ, आज के पूर्व महाप्रबंधक और अंग्रेजी पत्रिका " डैश " के प्रधान संपादक दिनेश श्रीवास्तव ने अपने वरिष्ठ सहयोगी- मित्र के निधन को निजी क्षति करार देते हुए कहा कि देश ने मीडिया प्रबंधन के असाधारण व्यक्तित्व को खो दिया है। परमात्मा उनकी आत्मा को शान्ति प्रदान करें ।
उनके निधन से मीडिया की अपूरणीय क्षति हुई है। तिवारी जी को वेेेेवसाइट की ओर से अश्रुपूर्ण नमन, श्रद्धाजंलि।